আবারো হ্যাকারের কবলে পড়েছেন জনপ্রিয় কণ্ঠশিল্পী মৌসুমি আক্তার সালমা। তার ফেসবুক আইডি হ্যাক করা হয়েছে। সেটি অনেক চেষ্টার পরও উদ্ধার করা সম্ভব হচ্ছে না। এই নিয়ে দ্বিতীয়বারের মতো হ্যাক হলো তার আইডি। গত বছরের প্রথম দিকেও তার ফেসবুক আইডিটি হ্যাক হয়েছিল। সালমা বলেন, শুক্রবার রাতে আমার আইডিটা হ্যাক করা হয়েছে।প্রথমে আমি বুঝতে পারিনি। ভেবেছি হয়তো কোনো সমস্যা হয়েছে। কিন্তু পরে জানতে পারি সেটি হ্যাক করেছে। সালমা আরো বলেন, উদ্দেশ্যপ্রণোদিত হয়েই কেউ আমার এই ক্ষতিটা করেছে। আজ-কালের মধ্যেই জিডি করবো। আইডিটি বন্ধ করার ব্যবস্থা নেবো।